रायपुर. प्रदेश के तीन जवान लेफ्टिनेंट बनकर सेना में शामिल हो गए हैं। आर्थिक स्थिति किसी की भी अच्छी नहीं थी। मनोज बैकुंठ में सिक्युरिटी गार्ड के बेटे हैं तो डोमेंद्र धरमपुरा के गरीब किसान के सुपुत्र। गौरव के पिता रिटायर्ड स्टोर कीपर थे। तीनों जवानों की दास्तां संघर्ष से भरी है।
देहरादून में हाल ही में हुई पासिंग आउट परेड में देश के 469 जवानों में हमारे मनोज तिवारी, गौरव डुकरे और डोमेंद्र कुमार भी शामिल हैं। तीनों का उद्देश्य किसी भी हाल में मुकाम हासिल करना था। आइए जानते हैं तीनों का संघर्ष उनकी ही जुबान से-
रायपुर के मनोज तिवारी: पापा सिक्योरिटी गार्ड थे, खूब फब्तियां सुनीं
मेरे पापा धीरेंद्र तिवारी बचेली की सीमेंट फैक्ट्री में सिक्युरिटी गार्ड थे। पापा को 24 घंटे भी ड्यूटी करते देखा है। कई बार सुना- बेटे को भी काम पर लगा दो, क्यों इतना परेशान होते हो। पर पापा नहीं माने। उन्होंने पढ़ाया। लोगों की फब्तियां भी सुनी। 12वीं के बाद नौकरी की। देहरादून में जब मां ऊषा और पापा ने पीप्स (स्टार) कंधे पर लगाया तो वो मेरी जिंदगी का सबसे बेहतरीन लम्हा था।
आगे की स्लाइड्स में पढ़ें आैर जवानों के संघर्ष का दास्तान ...
hin_Deva hin_Deva bho_Deva hin_Deva hin_Deva